
Kristendom  og  Kristi  Religion 

—af  Ældste   Matthew  Cowley 


Det  har  altid  været  min  Tro,  at  et  Menneskes  Religion 
ikke  er  meget  værd,  hvis  han  ikke  kan  give  en  fornuftig 
Begrundelse  for  sit  Medlemsskab  af  sin  Kirke  eller  for  dét 
Haab,  han  har  i  sig  med  Hensyn  til  den  Grad  af  Lydighed, 
han  udviser  overfor  de  Principper  og  Ritualer,  som  hans 
Kirker  lærer.  Naar  vi  kaster  Blikket  tilbage  paa  Kristen- 
dommens Historie,  finder  vi,  at  Kristendommen  har  over- 
levet nitten  Aarhund reder, 
indbefattende  den  mørke 
Middelalder ;  men  hvad 
med  Jesu  Kristi  Religion? 
Det  blev  antaget  for  en 
Kendsgerning  indtil  Bog- 
trykkerkunstens Opfindel- 
se, at  den  kristne  Kirke 
var  identisk  med  Jesu  Kri- 
sti Kirke  i  dens  oprinde- 
lige Renhed  og  Sandhed. 
Men  med  Bogtrykkerkun- 
stens Opfindelse  blev  Bi- 
belen tilgængelig  for  Læg- 
folk, og  saa  blev  det  op- 
daget, at  selv  om  Kristen- 
dommen havde  overlevet 
Aarhundrederne  fra  Kri- 
stus til  denne  store  Begi- 
venhed, var  Jesu  Kristi  Re- 
ligion blevet  forandret  og 
omformet,  at  Organisatio- 
nen ikke  var,  som  Kristus 
havde  organiseret  den,  at 
de    religiøse   Læresætninger   ikke  var,   som   Kristus   havde 

lært  dem. 

Og  derfor,  som  en  Følge  af  denne  store  Begivenhed  — 
Bogtrykkerkunstens  Opfindelse- begyndte  Mennesker,  som 
læste  Bibelen,  at  tænke  selvstændigt,  og  der  var  nogle,  der 
var  modige  og  dristige  nok  til  at  oplyse  dem,  som  vilde 
lytte,  om  de  Forandringer,  som  var  blevet  gjort,  og  om 
den  Kendsgerning,  at  selv  om  Kristendommen  havde  over- 
levet, havde  Kristi  Religion  ikke.  Og  nogle  af  disse  Mænd 
var  endog  saa  oprigtige,  at  de  gav  deres  Liv  for  det  Vid- 
nedsbyrd,  som  de  havde  faaet  gennem  personlig  Læsning 


Ny  Missionspræsident. 

ÆLDSTE  COWLEY  blev 
fornylig  beskikket  til  Præ- 
sident for  New  Zealand 
Missionen  som  Præsident 
M.  Charles  Woods  Efter- 
følger. Han  er  født  i  Pre- 
ston, Idaho,  som  Søn  af 
Ældste  Matthias  E.  Cow- 
ley og  afdøde  Abbie  H. 
Cowley.  Han  udførte  en 
Mission  i  New  Zealand  fra 
191k  til  m  1919,  hvor  han 
oversatte'  Pagtens  Dog  og 
Den  kostelige  Perle  til 
Maori-Sproget.  I  de  senere 
Aar  har  han  drevet  en  an- 
set Sagførervirksomhed  i 
Salt  Lake  City,  hvor  han 
ligeledes  har  været  aktivt 
optaget  af  Arbejdet  i  Kir- 
ken. 

af   Bibelen,   at    Kristi    Religion    ikke   var   paa   Jorden,    som 
han  havde  lært  den. 

Saa  kom  Reformatorernes  store  Kirker,  og  hver  Kirke 
havde  sine  egne  Lærdomme;  hver  Kirke  søgte  at  vinde  Pro- 
selytter for  sig  selv,  hver  paastod  at  være  i  Besiddelse  al 
Guds  Ord  og  Kraft.  Det,  som  Reformatorerne  ikke  forstod 
var,  at  Jesu  Kristi  Kirke  ikke  fødtes  af  Bibelen,  men  at 
Bibelen  eller  del  nye  Testamente  skabtes  ved  Jesu  Kristi 
Kirke.  Og  na'ar  de  saaledes  oprettede  deres  store  Kirker 
gennem  deres  intelligente  Læsning  af  det  nye  Testamente, 
gik  deres  Myndighed  ikke  udover  den  Bog,  som  ikke  giver 
Myndighed,  og  Resultatet  var  Uenighed  og  Forvirring  i  den 
kristne  Verden;  Disse  Kirker  voksede  i  Magt  ned  gennem 

Aarhundrederne,  indtil  der  viste 
sig  den  lille  Gruppe,  som  gjorde 
Krav  paa  Retten  til  at  dyrke  Gud 
i  Overensstemmelse  med  deres 
Samvittigheds  Bydende. 

Med  denne  Trang  til  fri  Guds- 
dyrkelse søgte  disse  Puritanere 
et  Sted,  hvor  de  kunde  gøre, 
hvad  de  ønskede.  Stedet,  hvor  de 
til  Slut  slog  sig  ned,  var  et  nyt 
Land,  en  ny  Verden.  De  bragte 
med  sig  til  dette  nye  Land  en 
fundamental  Opfattelse  af  al 
sand  Religion,  Ønsket  om  at 
dyrke  Gud  i  Overensstemmelse 
med  deres  Samvittigheds  By- 
dende. 

Omsider  fandt  ogsaa  mange 
af  den  gamle  Verdens  Kirker  et  Sted  paa  dette  Kontinent, 
indtil  den  samme  Forvirring,  den  samme.  Intolerance  eksi- 
sterede i  det  nye  Land,  som  fandtes  i  den  gamle  Verden. 
Men  saa  fandt  en  aandelig  Begivenhed  Sted,  den  største  i 
hele  Historien  med  Undtagelse  af  Kristus  selv,  hans  Fød- 
sel og  Liv  her  paa  Jorden.  En  ung  Dreng  fik  en  Idé.  Store 
Begivenheder  kommer  ved  og  gennem  Folk,  der  har  Ideer, 
og  denne  Dreng  havde  en  Idé  om,  at  den  religiøse  Konflikt 
aldrig  var  født  af  Jesu  Kristi  Kirke.  Han  vidste,  at  der  var 
noget  forkert  et  eller  andet  Sted;  han  vidste,  at  een  Kirke 
maatte  være  den  rette,  og  at  alle  de  øvrige  derfor  maatte 
være  forkerte,  eller  ogsaa  maatte  de  alle  være  forkerte. 
Og  derfor  gik  han  med  hele  sinUngdomsOprigtighed  og  ufor- 
knytte Tro  til  den  eneste  Kilde,  hvorfra  nogen  kan  erholde 
Visdom  vedrørende  Jesu  Kristi  Evangelium;  han  gik  til 
Gud  selv, 


Joseph  Smith 
Han  bad  og  hans  Bøn  blev  hort. 

Han  bad,  og  hans  Bøn  blev  hørt.  Denne  Dreng  i  den 
hellige  Lund  saa  Gud  Faderen  og  Jesus  Kristus  Sønnen. 
Hvad  var  Resultatet?  Det  vilde  være  blasfemisk  for  denne 
Dreng  at  paastaa,  at  Gud  havde  vist  sig  for  ham,  at  Jesus 
Kristus  havde  vist  sig  for  ham.  Det  var  endog  Blasfemi  i 
hans  Venners  Øjne.  Kristendommen  havde  overlevet,  men 
Jesus  Kristus  havde  sandelig  ikke. 

Paa  denne  Barneprofets  Tid,  hvad  var  Svaret  paa  dette 
Frelserens  Spørgsmaal:  »Hvad  tykkes  eder  om  Kristus, 
hvis  Søn  er  han?«  Svaret  var  ikke,  at  han  lignede  et  Men- 
neske; Svaret  var  ikke,  at  han  havde  det  samme  Udseende, 
som  han  havde,  da  han  vandrede  her  paa  Jorden  i  den 
første  Kirkes  Tid.  Svaret  paa  dette  Spørgsmaal  paa  Joseph 
Smiths  Tid  var,  at  han  havde  hverken  Legeme,  Dele  eller 
Lidenskaber,  endskønt  Kristus  selv  havde  sagt  til  sine  Di- 
sciple, som  saa  ham  fare  til  Himmelen  i  et  Menneskes 
Skikkelse:  »Jeg  vil  vende  tilbage,  som  I  ser  mig  gaa.« 

Og  paa  denne  -Maade  blev  Kundskaben  om  Guds  Væsen 
og  Jesus  Kristus  gengivet.  Det  var  Begyndelsen  til  en  stor 
Husholdning,  alle  Tiders  største,  ikke  alene  fra  et  religiøst 
Standpunkt,  men  ogsaa  fra  et  civilisatorisk.  Hvad  er  der 
sket  i  det  sidste  Aarhundrede?  Dampmaskiner  er  blevet 
opfundet.  Dampskruen  har  afløst  Sejlet.  Elektriciteten  er 
blevet  taget  i  Anvendelse.  Automobiler  er  blevet  opfundet 
—  traadløs  Telegrafi,  Telefonen,  Radioen,  Flyvemaskinen, 
Undervandsbaaden  og  alle  saadanne  Vidundere,  saa  at  det 
nu  siges,  at  hver  Mand  og  Kvinde  her  i  Landet  har  37  me- 
kaniske Slaver,  der  giver  dem  mere  Frihed  og  Luksus. 

Nu  har  vi  eksisteret  som  en  Kirke  i  mere  end  Hundrede 
Aar.  Kristendommen  har  overlevet  alle  disse  Aarhundreder 
og  videnskabelige  Opfindelser:  Jernets  Tidsalder,  Bogtryk- 
pressen, Dampskibet,  Dampmaskinen,  Telefonen,  Automo- 
bilet, Flyvemaskinen,  Undervandsbaaden,  Radioen  og 
Fjernsynet.  Kristendommen  har  overlevet  alt  dette,  men 
hvad  med  Jesu  Kristi  Religion?  Kender  De  nogle  religiøse 
Ideer,  der  er  blevet  forandret  i  Kirkerne  gennem  disse 
store  Opfindelsers  Periode?  Jeg  tør  sige,  at  Ritualerne  i  de 
fleste  Kirker  er  blevet  forandret;  Ideer  er  blevet  forandret. 
Jeg  formoder,  at  mange  af  Dem  fra  Deres  egen  Tid  husker, 
da  Præsterne  fordømte  Teatret;  da  Præsterne  fordømte 
Dans;  da  Præsterne  fordømte  Rekreation  i  mange  Former; 
men  jeg  tør  sige,  at  det  i  Dag  næsten  vil  være  umuligt  blot 
at  finde  een  Præst,  der  fordømmer  de  Ting,  som  hans  egen 
Kirke  fordømte  for  en  Menneskealder  siden.  Jesu  Kristi 
Evangelium,  som  det  er  blevet  aabenbaret  til  de  Sidste  Da- 
ges Hellige,  er  ikke  blevet  forandret  det  mindste.  Dette 
Evangelium  har  overlevet  hver  af  Menneskets  Opfindelser, 


70 

siden  det  var  gengivet  til  Jorden  ved  Joseph  Smith;  og 
hvilket  tænkende  Menneske  i  Dag  vil  nu  sige,  at  det  var 
Blasfemi  for  Joseph  Smith  at  paastaa,  at  han  saa  Gud 
Faderen  og  hans  Søn  Jesus  Kristus. 

Juledag  hørte  jeg  i  Radioen  Ærkebiskoppen  af  Canter- 
bury tale  fra  London  —  jeg  hørte  hans  Juletale.  Jeg  har 
aldrig  set  ham.  Jeg  ved  ikke  engang,  hvordan  han  ser  ud. 
Men  jeg  ønsker  at  sige  til  Dem  nu,  at  jeg  tror  det  vilde 
være  større  Blasfemi  at  sige  for  Gud,  at  jeg  ikke  hørte  Bi- 
skoppens Stemme  Tusinder  af  Mile  borte,  end  det  er  at 
sige,  at  Joseph  Smith  virkelig  saa  Gud  og  Jesus  Kristus. 
At  sige,  at  Mennesket  har  Magt  til  at  aabne  Himlene  og 
kontrollere  deres  Elementer,  at  bringe  dem  under  sin  Kon- 
trol og  tale  fra  det  ene  Kontinent  til  det  andet  gennem  den 
Kraft,  som  han  ikke  selv  forstaar,  og  saa  sige,  at  Gud  ikke 
kunde  og  ikke  viste  sig  for  denne  Barneprofet,  som  han 
havde  gjort  for  de  fordums  Profeter,  er  for  mig  Blasfemi 
af  den  værste  Art.  Naar  Menneskets  Magt  næsten  er  blevet 
ubegrænset,  hvor  latterligt  er  det  da  ikke  at  sige,  at  Guds 
Magt  er  begrænset,  at  han  er  bundet  til  en  eller  anden 
Sfære,  at  han  aldrig  vil  vise  sig  igen  for  Menneskene  og 
tale  til  sine  Børn.  Gud  forbyde,  at  De  og  jeg  begrænser 
hans  Magt  eller  betvivler  Muligheden  og  Fornuftsmæssig- 
heden af  hans  Tilsynekomst  for  Menneskenes  Børn. 

Jeg  tilhører  en  Kirke,  som  tror  paa  Guds  Magt  saavel 
som  paa  Menneskets  Intelligens,  at  Gud  har  Magt,  og  at 
Kristus  har  Magt  til  at  komme  gennem  Æteren,  eller  hvad 
De  ønsker  at  kalde  det  og  vise  sig  for  Menneskene  og  tale 
til  dem,  som  det  ene  Menneske  taler  til  det  andet. 

Denne  Kirke  gør  den  Paastand,  at  det  er  Jesu  Kristi 
Kirke,  og  med  denne  Paastand  følger  et  stort  Ansvar.  Jesu 
Kristi  Kirke  af  Sidste  Dages  Hellige  er  en  Organisation, 
der  er  oprettet  for  at  udvirke  den  menneskelige  Families 
Genfødelse,  at  gøre  alle  Nationer  til  et  Folk,  at  bringe  alle 
til  Enhed  i  Troen  —  en  Herre,  en  Tro,  en  Daab. 

Vi  nægter  ikke  noget  Menneske  Retten  til  at  dyrke  Gud  i 
Overensstemmelse  med  dets  egen  Samvittighed;  men  vi  op- 
fordrer det  —  som  Reformatorerne  gjorde  —  til  at  studere 
Skriften,  at  sammenligne  Kristi  Ord  paa  hans  Tid  med 
Jesu  Kristi  Kirke  af  Sidste  Dages  Helliges  Paastande. 

Den  danske  Missions  Historie. 


(Fortsat) 
Søndag  den  23.  Juni  ledsagede  Ældste  Erastus  Snow 
Herr  Mønster  paa  et  Besøg  til  Ishøj,  en  lille  Landsby  et 
Par  Mil  fra  København,  hvor  der  fandtes  en  lille  Menighed 
af  Herr  Mønsters  Baptistkirke.  Broder  Snow  blev  præsen- 
teret for  Menigheden  og  talte  til  Forsamlingen,  hjulpet  af 
Herr  Mønster,  som  fungerede  som  Tolk.  Ældsterne  fort- 
satte i  det  stille  deres  Arbejde  blandt  Folket,  besøgte 
mange  Familier,  bar  Vidnesbyrd,  besvarede  Spørgsmaal, 
og  inden  længe  fandt  de  sig  omgivet  af  en  lille  Kreds  af 
Venner,  som  alvorligt  undersøgte  Evangeliet. 

Søndag  den  21.  Juli  holdt  Ældsterne  i  København  deres 
første  Møde  i  Peter  Beckstrøms  Hjem,  der  var  beliggende 
i  Store  Kongensgade.  En  Undersøgelsens  Aand  gjorde  sig 
gældende  blandt  dem,  der  overværede  det  lille  Møde,  især 
blandt  Herr  Mønsters  Tilhængere.  I  Løbet  af  den  følgende 
Uge  raadede  Herr  Mønster  sine  Tilhængere  til  ikke  at  af- 
holde flere  Husmøder  af  Frygt  for  at  fremkalde  Forføl- 
gelse, som,  sagde  han,  kunde  resultere  i,  at  de  amerikanske 
Ældster  blev  udvist  af  Landet;  og  han  søgte  at  slaa  den 
Iver  ned,  hvormed  nogle  af  hans  Medlemmer  undersøgte 
de  Lærdomme,  fremsat  af  Amerikanerne,  som  han  kaldte 
Missionærerne  fra  »Dalen«.  Men  hans  Advarsel  kom  for 
sent.  Sæden",  der  var  blevet  saaet,  var  begyndt  at  bære 
Frugt,  og  omkring  den  1.  August  havde  8 — 10  af  hans  lille 
Flok  bestemt  sig  Jtil  at  blive  døbt.  De  fortalte  ham  om  de- 
res Hensigt,  men  han  raadede  dem  til  i  de  stærkeste  Ven- 
dinger ikke  at  tage  et  Skridt  af  den  Art.  Det  synes,  at  da 
Herr  Mønster  fandt  ud  af,  at  hans  Venner  fra  Amerika 
havde  i  Sinde  at  organisere  deres  egen  Kirke,  uafhængig 
af  hans,  følte  han  sig  skuffet,  og  lidt  efter  lidt  trak  han 
sig  tilbage  fra  dem.  Men  selv  om  Herr  Mønster  aldrig  slut- 
tede sig  til  Kirken,  var  der  mange  af  hans  Menighed,  som 
blev  fuldt  overbevist  om,  at  det  Budskab,  som  var  bragt 
dem  fra  Amerika,  var  af  Gud  og  som  modtog  Sandheden 
med  aabne  Arme  og  bad  om  Tilladelse  til  at  komme  ind  i 
Kirken  gennem  den  Vej,  som  Gud  havde  anvist.  Ældste 
Snow  tilskyndede  ikke  nogen  til  at  blive  døbt,  men  holdt 
dem  snarere  tilbage,  idet  han  raadede  dem  til  at  under- 
søge Evangeliet  endnu  nærmere.  Til  sidst  advarede  Herren 
ham  i  en  Drøm  til  ikke  at  gøre  det  mere,  og  som  Følge 
deraf  inviterede  han  de  Troende  til  et  lille  Møde  Søndag 
den    11.   August   1850,   i   hvilket   Ældste   Peter   O.   Hansen 

læste  Trosartiklerne  for  dem  samt  flere  Uddrag  af  Aaben- 
baringerne,  som  han  havde  oversat,  og  Broder  Snow  gav 
med  Ældste  Hansen  som  Tolk  --  kloge  og  venlige  Raad 
og  Formaninger  og  udpegede  den  næste  Dag  til  passende 
Tid  for  Daaben. 

Mandag  den  12.  August  1850  vil  altid  blive  henregnet  til 
en  af  de  betydelige  Dage  i  Jesu  Kristi  Kirke  af  Sidste  Da- 
aes  Helliges  Historie  i  de  skandinaviske  Lande.  Om  Aftenen 
hin  mindeværdige  Dag  døbte  Apostel  Erastus  Snow  femten 
Personer  i  Øresunds  klare  Vand  lidt  udenfor  København, 
som  de  første  Frugter  af  Forkyndelsen  af  Kristi  Evangeli- 
um i  Danmark.  Blandt  dem,  som  blev  døbt  ved  denne  Lej- 
lighed, var   følgende:      Ole 
Ulrick    Christian    Mønster 
og  Hustru  Marie  Christine, 
Hans     Larsen     og     Hustru 
Eline      Dorthea,      Andreas 
Christian    Samuel    Hansen 
og  Hustru  Ane,  Johan  Bar- 
tholomæus  Førster  og  Hu- 
stru     Henriette,      Andreas 
Ågren        (svensk),       Anna 
Beckstrom  (svensk),  Peter 
Beckstroms  Hustru,  Johan- 
ne Andersen  og  Karen  Ma- 
rie Nielsen.  Paa  Grund  af 
Tabet  af  Københavns  Grens 
første  Protokol  kan  Navne- 
Erastus  Snow.  ne  paa  de  andre  tre  Daabs- 

Født  9.  Novb.  1818  i  St.  Johnsbury,  kandidater  ikke  erholdes. 
Vermont,  død  27 .Maj  1888  i  Salt  I  ake  Den  næste  D  (13  Au_ 
City.  —   Af  de  Sidste  Dages  Heilige,  ..     ...  ,      -^.^   .      „ 

kendt  under  Navnet  §ust)   dØbte  Ældste  George 

NORDENS   APOSTEL.  P.  Dykes  endnu  en  Person 

i  København. 
Onsdag  Aften  den  14.  August  blev  der  afholdt  et  Møde 
i  Peter  Beckstrøms  Hjem,  ved  hvilken  Lejlighed  Apostel 
Erastus  Snow  og  Ældsterne  Peter  O.  Hansen  og  George  P. 
Dykes  gav  nogle  af  dem,  som  var  blevet  døbt  Haandspaa- 
læggelse  for  den  Helligaands  Gave.  Blandt  dem  var:  An- 
deras  Ågren,  Karen  Marie  Nielsen,  Anna  Beckstrøm,  Jo- 
hanne Andersen  og  maaske  alle  de  øvrige,  som  var  blevet 
døbt  den  12.  Det  var  første  Gang,  at  denne  hellige  Ordi- 
nance  blev  udført  i  Danmark,  og  de  nye  Medlemmer  blev 
fyldt  med  Glæde  og  Lykke. 

(Fortsættes) 

De  Sidste  Dages  Helliges  Interesse  for  Musik 

—af  Ældste  Anker  C.   Schade. - 


Lige  fra  Historiens  Begyndelse  kan  vi  læse,  at  de  for- 
skellige Folkestammer  spillede  paa  deres  primitive  Instru- 
menter til  deres  Fester  og  religiøse  Ceremonier.  Kærlighed 
til  Musik  er  et  medfødt  Instinkt.  I  Krigen  bruges  Musikken 
til  at  opmuntre  Soldaterne.  De  amerikanske  Indianere 
holdt  altid  en  stor  Krigsdans,  før  de  drog  ud  mod  deres 
Fjender,  de  brugte  Trommer  og  andre  primitive  Instru- 
menter til  at  skabe  Rytme  og  Spænding  med.  Saa  raabte  de 
deres  Krigsraab,  og  paa  denne  Maade  modtog  de  Opmun- 
tring til  at  kæmpe  mod  deres  Fjender.  Enhver  Stamme, 
Nation  eller  Land,  enten  de  er  civiliserede  eller  ucivilise- 
rede, anvender  Musikken  i  en  eller  anden  Form  til  at  skabe 
Spænding,  udtrykke  Gla^de,  eller  vise  deres  Respekt  for  de 
Døde,  etc. 

Hvert  Land  har  sin  Slags  Musik,  der  karakteriserer  det 
fra  dets  Naboland.  I  Spanien  bruger  de  mest  den  festlige 
Musikart  og  livlige  Danse.  I  Norge  er  den  bedst  kendte  og 
mest  populære  Musikkomponist  Edv.  Grieg.  Hans  Musik 
har  et  karakteristisk,  højtideligt  Strøg,  der  adskiller  den 
fra  andre  Komponisters.  Saaledes  kan  vi  gaa  fra  Land  til 
Land  og  finde  ud  af,  at  hvert  Land  har  den  Slags  Musik, 
der  passer  bedst  til  dem,  og  som  giver  dem  Lykke  og  Til- 
fredshed i  deres  Liv. 

De  sidste  Dages  Hellige  har  et  gammelt  Valgsprog,  der 
lyder  saaledes:  »Menneskene  er  til  for  at  kunne  nyde 
Glæde«.  Vi  finder  bl.  a.,  at  Musikken  spiller  en  meget  stor 
Rolle  med  Hensyn  til  at  skabe  Lykke  og  Glæde  i  vort  Liv. 
Herren  har  velsignet  os  med  forskellige  Talenter.  En  er 
givet  Evnen  at  tale,  en  anden  Talentet  at  synge  og  endnu 
en  anden  at  spille  et  eller  andet  Instrument.  Vi  kender  alle 
Lignelsen  om  de  betroede  Talenter.  Naar  man  er  begavet 
med  disse  forskellige  Talenter,  tror  vi,  at  vi  skal  udvikle 
dem  saa  meget  som  muligt,  saaledes  at  vi  kan  være  i  Stand 
til  at  hjælpe  vore  Medmennesker,  og  ogsaa  opnaa  andre 
Talenter.  Paa  denne  Maade  kan  vi  udvikle  os  og  gaa  frem 
her  i  Livet. 

Vi  har  i  vor  Kirke  gjort  meget  for  at  fremskynde  denne 
Udvikling  af  vore  Talenter.  Vi  har  organiseret  en  musi- 
kalsk Komité,  hvis  Pligt  det  er  at  bringe  Orden  og  Har- 
moni i  de  musikalske  Programmer  i  alle  Kirkens  Organi- 
satoner.  De  har  ogsaa  dannet  en  Klasse  for  Musiklederne  i 
alle  Grene  og  Distrikter,  saaledes  at  man  kan  lære,  hvor- 

ledes  Sangen  skal  ledes  i  de  forskellige  Organisationer. 
Mange  Steder  har  de  installeret  nye  og  større  Orgeler,  og 
saa  er  det  mange  Gange  nødvendigt  at  lære  Organisten  at 
spille  paa  dette  nye  Orgel. 

En  af  vore  bedste  Missiomrrer  til  at  udsprede  Evangeliet 
er  vort  store  Mormon-Kor  og  Orgel.  De  fleste  af  Læserne 
har  hørt  om  det  store  Mormon-Kor  og  Tabernakel-Orgel  i 
Salt  Lake  City,  Utah.  Koret  har  et  Medlemstal  paa  fire 
Hundrede  Mænd  og  Kvinder,  som  ikke  modtager  Betaling 
for  deres  Arbejde,  men  som  gratis  giver  deres  Tid  og  Ta- 
lenter til  Kirken,  naar  denne  holder  sine  store  Konferencer 
og  ogsaa  ved  andre  Lejligheder.  Koret,  ledsaget  af  Orgelet, 
udsendes  ogsaa  en  Gang  om  Ugen  over  Radioen.  Dette 
Radioprogram  har  kun  været  praktiseret  i  ca.  9  Aar. 

Denne  Organisation  har  haft  en  vidunderlig  Indflydelse 
paa  Missionærarbejdets  Fremgang  ved  at  give  Folk  en 
bedre  Forstaaelse  af  vore  Lærdomme  gennem  deres  smukke 
Musik.  Vi  tror,  at  en  Prædiken  kan  prædikes  lige  saa  godt 
gennem  Sang  og  Musik,  som  fra  en  Talerstol,  og  vi  har  Be- 
viser paa  dette  fra  de  mange  Komplimenter,  som  Folk  fra 
hele  Amerika  har  givet  Koret,  og  ligeledes  fra  de  mange 
fra  fremmede  Lande,  der  er  heldige  nok  til  at  kunne  høre 
Programmet. 

I  de  sidste  faa  Aar  har  vi  ogsaa  prøvet  paa  at  organisere 
et  lille  Strenge-Orkester,  bestaaende  af  Violiner,  Celloer  og 
Bratsch,  til  at  spille  under  Gudstjenesten.  Vi  tror,  at  dæm- 
pet og  fin  Musik  har  en  vidunderlig  Indvirkning  paa  Mø- 
dets Aand. 

I  vor  Kirke  vil  der  altid  være  et  organiseret  Kor,  naar 
der  da  er  Medlemmer  nok.  Vi  elsker  at  synge  vor  Tak  til 
Herren  gennem  de  mange  smukke  Sange,  vi  har  i  vort  Re- 
pertoire. Det  var  igennem  Sangen:  »Kom  Hellige«,  at  vore 
første  Pionerer  fik  Mod  til  at  kæmpe  sig  over  Sletterne  med 
deres  faa  Ejendele,  skønt  de  led  uudholdeligt. 

I  vor  Ungdomsforening  har  vi  det  største  Ungdomspro- 
gram i  Kirken,  og  i  dette  Program  faar  Kirkens  Ungdom 
ogsaa  Anledning  til  at  tage  Del  i  Musik.  De,  der  er  bekendt 
med  vor  Kirke,  ved,  at  vi  hvert  Aar  holder  et  stort  Stævne, 
hvor  vi  har  Konkurrencer  i  Korarbejde,  blandede  Kvartet- 
ter, Herrekvartetter  og  i  Dameduetter.  Det  er  paa  denne 
Maade,  at  vi  giver  alle  vore  Medlemmer,  baade  gamle  og 
unge,  Anledning  til  at  bruge  og  udvikle  deres  Talent,  til 
deres  egen  og  Menneskehedens  Forbedring  og  Udvikling. 

Jeg  er  meget  taknemmelig  for  det  musikalske  Tafent, 
Herren  har  velsignet  mig  med,  thi  jeg  føler  stor  Glæde  og 
Lykke  hver  Gang  jeg  har  en  Anledning  til  at  spille  for 
eller  synge  med  en  Gruppe  Folk.  Jeg  er  ogsaa  mine  For- 

ældre  meget  taknemmelig,  thi  de  har  givet  mig  Mod  og 
Midler,  hvorved  jeg  kunde  tage  Undervisning  i  Musik,  og 
derigennem  udvikle  mit  musikalske  Talent  lidt  mere. 

Lad  os  prøve  at  udvikle  dette  vidunderlige  Talent.  Som 
Martin  Luther  sagde:  »Musik  er  Profeternes  Kunst,  den 
eneste  Kunst,  der  kan  kølne  Sjælens  Ophidselse.  Det  er  en 

af  de  vidunderligste  Gaver,  Herren  har  givet  os.« 

Jeg  har  altid  elsket  Musik;  den,  der  er  dygtig  i  denne 
Kunst,  har  en  god  Natur,  som  er  passende  for  alle  Ting. 
Vi  maa  lære  Musik  i  Skolerne.  En  Skolelærer  burde  være 
dygtig  til  Musik,  hvis  jeg  skal  respektere  ham;  vi  burde 
heller  ikke  ordinere  unge  Mænd  til  Prødikanter,  medmin- 
dre de  er  dygtige  til  Musik«. 


En   Opfordring 

af  Marie   Haun,   Aarhus. 

Vi  er  begyndt  paa  et  nyt  Aar,  og  vi  ønsker  alle,  at  dette 
maa  blive  bedre  for  os  i  alle  Maader  end  det  Aar,  som 
svandt. 

Søskende  indenfor  Kirken  er  sikkert  ikke  blind  for,  at 
Livet  er  svært  for  mange.  Jeg  tænker  ikke  alene  paa  vore 
Medlemmer,  men  paa  vore  Venner  udenfor  Kirken,  og  vi 
maa  gøre  alt,  hvad  vi  kan  for  at  hjælpe  disse  trængende. 
Vi  maa  i  alle  Maader  selv  være  sparsommelige  og  økonomi- 
ske, og  vi  maa  samtidig  la^re  den  opvoksende  Ungdom  det 
samme.  Vi  har  vore  Primary-  og  Ungdomsforeninger,  og 
jeg  henstiller  til  Bestyrelsen  for  disse  Foreninger  at  tage 
følgende  til  Efterretning: 

Indsamling  af  Mælkekapsler,  Sølvpapir  og  lign.  Vi  har 
her  i  Aarhus  set  det  smukke  Resultat,  at  Aarhus  Politi  i 
1936  har  indsamlet  for  2500  Kr. 

Indsamling  af  Frimærker.  Vi  modtager  gennem  Aaret 
mange  Breve,  baade  uden-  og  indenlands,  vi  tænker  ikke 
paa,  at  disse  Mærker  er  Penge  værd  for  de,  der  er  Samlere 
af  saadanne.  Andre  Ungdomsorganisationer  her  i  Landet, 
bl.  a.  K.F.U.M.  og  K.  har  samlet  mange  Penge  ind  paa 
denne  Maade.  Lad  de  Unge  besøge  større  Kontorer  og  Virk- 
somheder og  anmode  om  at  faa  Lov  til  hver  Maaned  at 
afhente,  hvad  der  er  kommet  ind  af  brugte  Mærker.  Der- 
efter bløder  man  dem  af,  behandler  dem  varsomt  og  opbe- 
varer dem,  til  man  engang  faar  dem  afsat. 

Jeg  kunde  tænke  mig,  at  Børnene  og  de  unge  Brødre 
og  Søstre  kunde  aflevere  deres  Høst  til   deres   Lærere  og 

Lærerinder,  og  disse  kunde  ved  Aarets  Slutning  sende  det 
hele  til  Hovedbestyrelsen  for  disse  Foreninger,  der  saa 
kunde  faa  det  gjort  i  Penge. 

Jeg  vil  ogsaa  samtidig  henvende  mig  til  Søskende,  som 
tilhører  »Den  kvindelige  Hjælpeforening«.  Vær  alle  med  til 
at  arbejde.  Sæt  en  Indsamling  i  Gang  af  gammelt  Tøj,  om- 
sy  det,  saa  det  kan  bruges  enten  til  Voksne  eller  Børn.  Alt 
gammelt  Tøj  har  Værdi,  men  hvor  ofte  bliver  ikke  saadan 
et  gammelt  Stykke  Tøj  tilintetgjort. 

Søstrene  kan,  om  de  vil,  gøre  et  stort  Arbejde  paa  dette 
Felt.  Lad  den  K.  H.  F.  ikke  alene  blive  kendt  indenfor  Kir- 
ken, men  ogsaa  udenfor. 

Der  er  ingen  Følelse  saa  dejlig  som  denne,  at  vide,  at 
man  har  prøvet  paa  at  hjælpe  andre. 


Livets  femte  Dimension 

af  Ældste  Nephi  Jensen. 


(Sluttet). 

Af  Skriften  lærer  vi  en  Del  interessante  Ting  om  Betyd- 
ningen af  det  aandelige  Liv.  I  Almas  Bog  læser  vi  om  nogle, 
der  havde  forkastet  deres  Tro,  og  var  kommet  tilbage  igen. 
Der  siges  om  dem,  at  da  de  blev  født  af  Aanden,  blev  de 
helt  andre  Mennesker. 

I  Beretningen  om  Adams  Daab  iærer  vi  en  endnu  dybere 
Sandhed  om  den  aandelige  Side  af  Livet.  Der  fortælles  os, 
at  da  han  kom  op  af  Vandet,  kom  Guds  Aand  over  ham, 
og  han  blev  født  af  Aanden  og  levendegjort.  Saaledes  blev 
han  Guds  Søn,  og  paa  samme  Maade  kan  vi  alle  blive  Guds 
Sønner. 

Men  der  findes  en  endog  dybere  og  mere  vital  Betydning 
for  det  aandelige  Liv.  Om  Kong  Benjamins  Forkyndelse 
siges  der,  at  da  han  sluttede  sin  alvorlige  Tale,  ønskede 
han  at  vide,  hvordan  Forsamlingen  havde  reageret  over 
det,  de  havde  hørt.  Folket  svarede:  »Ja,  vi  tror  alle  de 
Ord,  du  har  talt  til  os;  og  vi  kender  ogsaa  Sandheden  af 
dem,  fordi  den  Almægtiges  Aand,  som  har  udvirket  en  stor 
Forandring  i  vore  Hjerter,  at  vi  ikke  mere  har  Lyst  til  at 
gøre  ondt,  men  til  stadig  at  gøre  det  gode.« 

Her  er  en  bemærkelsesværdig  Beretning  om  den  vid- 
underligste Omdannelse  af  den  menneskelige  Natur.  Disse 
Mennesker  blev  saa  fuldkomment  forvandlede,  at  alle  daar- 
lige  Forsætter  og  onde  Tilbøjeligheder  var  uddrevet  af 
deres  Sjæle,  og  tilbage  i  deres  Hjerte  var  kun  oprigtig 
Stræben.   Dette  er   det   mest   forbavsende,   der  nogensinde 

finder  Sted  i  den  menneskelige  Sjæl.  Denne  Forvandling 
repræsenterer  den  højeste  Form  for  Livets  Forfinelse  og 
Aandeliggørelse.  Den  repræsenterer  Forandringen  fra  det 
kødelige  til  det  aandelige. 

De,  der  er  blevet  oplyst  af  den  Helligaand,  saa  at  de  kan 
se  det  storslaaede  i  de  guddommelige  Hensigter,  er  naaet 
frem  til  Livets  femte  Dimension.  De  har  opnaaet  den  høje- 
ste Form  for  Kultur  —  det  ædleste  Mennesket  kan  naa  til 
i  denne  Verden. 

Hvorledes  kan  vi  opnaa  dette  herlige  Liv?  Dette  er  det 
vigtigste  af  alle  Spørgsmaal,  der  vedrører  Religionens  vi- 
tale Betydning.  Vi  opnaar  denne  værdifulde  Udvikling  paa 
samme  Maade,  som  den  unge  Missionær,  som  jeg  har  om- 
talt, opnaaede  den.  Der  er  ingen  anden  Vej. 

Denne  unge  Mand  var  sendt  ud  for  at  udføre  det  ædle- 
ste Hverv,  Mennesket  er  kaldet  til  at  gøre  —  det  at  forædle 
Menneskeslægten.  Kort  efter  han  paabegyndte  dette  ophøj- 
ede Arbejde  fandt  han  ud  af,  at  det  Arbejde,  der  var  blevet 
ham  paalagt,  var  af  alvorlig  Art.  Han  blev  dybt  paavirket 
af  sit  Kalds  Storhed.  Han  var  ydmyg  og  fartes  til  at  tænke 
alvorligt  over  Livets  og  Evighedens  dybere  Realiteter.  Han 
begyndte  o.t  læse  om  disse  evige  Sandheder.  Bøgernes  Bø- 
ger -  -  Bibelen,  Mormons  Bog,  Pagtens  Bog  og  Den  koste- 
l'ge  Perle  —  blev  hans  daglige  Raadgivere. 

Dette  intensive  Studium  af  Skrifterne  var  en  af  de  fun- 
damentale Faktorer  i  hans  aandelige  Udvikling.  Men  der 
var  ogsaa  andre.  Den  sikre  Bevidsthed  om,  at  han  var  op- 
taget af  et  guddommeligt  Arbejde  gjorde  ham  ydmyg  og 
fik  ham  til  at  føle  Nødvendigheden  af  guddommelig  Hjælp. 
Det  var  den  betydningsfuldeste  Opdagelse  han  gjorde.  For- 
staaelsen  af,  at  han  trængte  til  Guds  Hjælp  førte  ham  ind 
i  Aandens  Laboratorium  —  Bønnens,  Tilbedelsens  og  det 
aandelige  Samkvems  Laboratorium.  I  dette  det  vigtigste  af 
alle  Laboratorier  rensede  han  sit  Hjerte  og  sin  Sjæl  saa 
fuldstændigt,  at  den  Helligaands  straalende  Lys  begyndte 
at  skinne  i  hans  Sjad.  Hans  Sjæl  blev  oplyst,  og  han  be- 
gyndte at  se  Storheden  og  Herligheden  i  de  guddommelige 
Hensigter  i  Verden. 

Før  han  afsluttede  sit  Missionærarbejde  blev  hans  Sjæl 
saa  fuldstændig  forvandlet,  helliggjort  og  renset,  at  der 
forblev  i  hans  Hjerte  som  en  dominerende  Indflydelse  i 
hans  Sjæl  det  store  og  ædle  Ønske  om  at  oplyse  og  opløfte 
hele  Menneskeheden. 

Denne  Livets  femte  Dimension  var  det  mest  særprægede, 
som  Frelseren  gav  sine  Disciple  for  deres  Livs  Ophøjelse. 
De  græske  Filosoffer  gav  deres  Elever  Visdom  —  glim- 
rende   formuleret   Opfattelse   af   menneskelig   Opførsel    og 

Udvikling.  Men  de  gav  dem  ikke  og  kunde  ikke  give  dem 
nogen  rensende  og  helliggørende  Kraft.  Herren  gav  sine 
Tilhængere  noget  mere  end  Visdom.  Han  gav  dem  Sand- 
hedens Aand  —  den  Aand,  der  vækker  Sjajlen  og  gør  den 
modtagelig  for  det  skønne,  det  gode  og  det  sande. 

Men  denne  Sandhedens  Aand  blev  tabt  for  Verden  under 
den  mørke  Periode,  der  hedder  Middelalderen.  Det  blev 
overladt  Joseph  Smith,  Mormonprofeten,  at  bringe  denne 
uvurderlige  Gave  tilbage  til  Verden.  Mormonprofeten  ind- 
fangede fra  Himmelen  den  Helligaands  straalende  Lys  og 
fik  det  til  at  skinne  gennem  rensede  Sjæle;  og  i  disse 
Sjæle  fandtes  Egenskaber  af  moralsk  Storhed  og  aandelig 
Styrke. 

Denne  Livets  femte  Dimension  er  vor  værdifuldeste  Arv. 
Det  er  den  sværeste  Ting  at  faa  fat  paa  og  den  letteste  at 
miste.  Den  er  vor,  dersom  vi  ønsker  den. 


Taknemmelighedsfølelsen 

af  Ældste   Ezra   L.   Marier. 


Da  Jesus  paa  Vejen  til  Jerusalem  passerede  igennem 
Samaria  og  Galilæa,  mødte  han  ti  Mennesker,  som  led  af 
Spedalskhed.  Datidens  borgerlige  og  sociale  Skikke  kræ- 
vede, at  en  spedalsk  ikke  maatte  komme  i  Kontakt  eller 
Berøring  med  andre,  at  han  maatte  holde  sig  langt  borte 
fra  Samfundet,  indtil  han  var  blevet  erklæret  ren  af  Præ- 
sterne. 

Da  disse  ti  ulykkelige  Mennesker  saa  Jesus  nærme  sig, 
hilste  de  ham  paa  lang  Afstand  og  bønfaldt  ham  om  at 
være  naadig  og  helbrede  dem.  Mesterens  Sympati  for  dem 
var  vakt,  og  han  sagde  til  dem:  »Gaar  hen  og  fremstiller 
eder  for  Præsterne!«  Medens  de  gik,  blev  de  sig  den  Kends- 
gerning bevidst,  at  de  var  blevet  raske  og  rensede.  Det  var 
naturligt,  at  stor  Glæde  fyldte  alle  Hjerter,  der  paa  en  saa 
mirakuløs  Maade  var  blevet  befriet  for  denne  frygtelige 
Sygdoms  Rædsler,  men  kun  hos  en  enkelt  af  dem  var  Glæ- 
den blandet  med  en  passende  Paaskønnelse  af  det  skete  og 
Taknemmelighed  overfor  ham,  som  rensede  dem.  Med 
Fryderaab  skyndte  denne  ene  sig  tilbage  og  kastede  sig 
ned  for  Jesu  Fødder,  takkede  og  priste  Mesteren  for  den 
store  Velsignelse,  han  havde  modtaget.  »Og  Jesus  svarede 
og  sagde:  Blev  ikke  de  ti  rensede?  hvor  er  de  ni?«  Ved 
Glæden  over  den  store  Gave  havde  de  fuldstændigt  glemt 
Giveren. 

Ved  at  læse  om  denne  lille  Tildragelse  i  Mesterens  Liv 

stiller  dette  Spørgsmaal  sig  i  Forgrunden:  »Er  disse  For- 
hold almindeligt  forekommende  i  Livet  blandt  Modtagerne 
af  guddommelige  Velsignelser?«  Hvis  det  er  Tilfældet,  hvil- 
ken Kategori  tilhører  vi  da;  den  ene  eller  de  ni? 

Han,  som  rensede  de  ti  spedalske  og  hans  Fader,  der  er 
et  med  ham,  har  skænket  hver  af  os  Velsignelser,  der  langt 
overgaar  dem,  som  paa  saa  mirakuløs  Maade  blev  de  ti 
til  Del.  Selve  Livet  og  hver  aandelig  og  timelig  Velsignelse, 
hvorved  Livet  bliver  en  Glæde  samt  Bevidstheden  om  et 
evigt  Liv,  der  langt  overgaar  Menneskets  Fatteevne,  er 
Gaver  fra  det  guddommelige  Forsyn.  Lad  os  ransage  vore 
Hjerter  og  se,  at  der  ikke  blot  er  en  vag  Følelse  af  Paa- 
skønnelse  af  Gaverne,  men  ogsaa  en  passende  Taknemme- 
lighedsfølelse  overfor  Giveren. 

En  saadan  Taknemmelighed  vil,  hvis  den  er  oprigtig, 
give  sig  Udslag  paa  mange  Maader.  Af  væsentlig  Betyd- 
ning er  det,  at  den  føles  saaledes  i  Hjertet,  at  naar  Tan- 
ken henledes  derpaa,  at  der  da  opstaar  en  Taknemmelig- 
hedsfølelse  mod  Giveren.  Saadan  Tak  skulde  finde  Udtryk 
i  daglig  Lovprisning  og  Tilbedelse.  Paulus  opmuntrede  de 
Hellige  til  »at  bede  uden  Ophør«,  og  Herren  har  sagt  os  i 
denne  Tid  og  Slægt,  at  mod  intet  Menneske  er  hans  Vrede 
saadan  optændt  som  mod  ham,  der  ikke  anerkender  Her- 
rens Haand  i  alle  Ting,  og  som  ikke  adlyder  hans  Befalin- 
ger. 

Af  dette  lærer  vi,  at  Giveren  af  alt  godt  ikke  blot  er  vred, 
naar  hans  rigeligt  velsignede  Børn  ikke  »anerkender  hans 
Haand  i  alle  Ting«,  men  ogsaa,  naar  de  har  modtaget  Vel- 
signelser ved  hans  Haand,  at  de  da  ikke  er  villige  til  at 
»adlyde  hans  Befalinger«.  I  Bjergprædikenen  sagde  han: 
»Ikke  enhver,  som  siger  Herre,  Herre,  skal  indgaa  i  Him- 
meriges Rige,  men  den,  som  gør  min  Faders  Vilje,  som  er 
i  Himmelen.« 

Maa  vore  Hjerter  være  fyldt  med  Taknemmelighed  og 
maa  vor  Aand  finde  Udtryk  i  Lovprisning  af  Giveren  af 
alt  godt.  Men  selv  da  er  Taknemmeligheden  kun  halvt  ud- 
trykt. Lad  den  blive  gjort  levende  i  Ord  og  Handling  ved 
at  gøre  Herrens  Vilje  og  holde  hans  Bud.  Kun  ved  at  gøre 
dette  kan  vi  paa  rette  Maade  udtrykke  vor  Tak  for  de  Vel- 
signelser, som  vi  nyder  dagligt. 


Fra  Missionsmarken, 


HELSINGØR:  Grenskonferencer  for  Aaret  1938  blev  aabnet  af 
Præsident  Mark  B.  Garff  i  Helsingør  den  6.  Februar.  Søndag 
Morgen   blev   et  specielt  Fastemøde   afholdt  i   Søstrene  Jensens 

Hjem,  Set.  Annagajde  11.  Mødet  var  i  Sandhed  en  aandelig  Fest. 
Alle  de  tilstedeværende  bar  deres  Vidnesbyrd. 

Søndag  Aften  Kl.  8  afholdtes  der  Møde  i  Good  Templar  Salen. 
Mødet  var  under  Ledelse  af  de  i  Helsingør  stationerede  Missio- 
nærer, Homer  U.  Petersen  og  Joe  D.  Mortensen.  Følgende  talte: 
Ældste  Homer  LI.  Petersen,  Ældste  Philo  E.  Henriksen,  Distrikts- 
præsident  Amos  R.  Jackson  og  Missionspræsident  Mark  B.  Uarff. 
— -  En  Missionærkvartet  bestaaende  af  Amos  R.  Jackson,  Philo 
E.  Henriksen,  Roger  Monsen  og  Dale  Higginsen  fra  København 
sang  smukt  og  følelsesfuldt. 

Venner  og  Søskende  var  enige  om,  at  det  var  et  usædvanligt 
Møde  og  et  af  de  bedste,  som  længe  har  været  afholdt  i  Hel- 
singør. Foruden  Venner  og  Søskende  fra  Helsingør  overværede 
en  Del  svenske  Søskende  Mødet.  lait  var  der  43  til  Stede.  Vi 
ønsker  at  takke  de  besøgende  Brødre  for  Besøget  og  inviterer 
dem  til  at  komme  igen  i  nær  Fremtid. 

KØBENHAVN:  Ungdomsforeningen  afholdt  Guld  og  Grønt  Bal 
Onsdag  den  10.  Februar.  Festen  begyndte  med  at  hele  Forsam- 
lingen sang:  »Der  er  et  yndigt  Land«,  og  straks  efter  begyndte 
Musikken  at  spille  op  til  Dans.  Aftenens  store  og  spændende 
Begivenhed  fandt  Sted  ved  Nitiden,  da  Søster  Edna  Anderson 
af  Brd.  Richard  Gregersen  blev  kronet  til  Ballets  Dronning. 
Derefter  blev  der  udført  et  udmærket  Program.  Ved  Titiden 
begyndte  Dansen  igen  og  sluttede  først  Kl.  11,45.  Salen  og  Sce- 
nen var  smukt  pyntet  og  Aftenen  forløb  paa  en  meget  fornøjelig 
Maade,  saa  alle  de  250,  som  havde  overværet  Festen,  gik  hjem 
med  Føelsen  af,  at  de  havde  oplevet  en  herlig  Aften. 


Kirkelige  Nyheder  fra  hele  Verden. 


FORFATTERE  til  en  ny  Bog  med  Titlen  »Visdomsordet,  en 
moderne  Fortolkning«  er  Ældste  John  A.  Widtsoe  af  de  tolv 
Apostles  Raad  og  hans  Hustru,  Leah  D.  Widtsoe.  Den  nyligt 
udkomne  Bog  paa  250  Sider  giver  »en  frygtløs  og  autentisk 
Præsentation  af  Herrens  Sundhedslov«  og  har  som  Udgangs- 
punkt det  89.  Kapitel  i  Pagtens  Bog.  Baade  Ældste  og  Søster 
Widtsoe  er  fremragende  Autoriteter  paa  Sundhedens  og  Ernæ- 
ringens Omraade. 

DEN  AUSTBALSKE  MISSION  vil  faa  ny  Præsident,  idet  Ældste 
James  Judd  er  blevet  kaldet  til  at  udfylde  denne  Stilling.  Æld- 
ste Judd  var  Missionær  i  England  fra  1914  til  1916.  I  1928  ud- 
førte han  en  Mission  i  Alaska,  hvor  han  var  en  af  de  første  fire 
Missionærer  i  denne  Missionsmark.  Han  har  været  aktiv  i  Kir- 
kens Arbejde  og  vil  efterfølge  Ældste  Thomas  D.  Rees  som  Mis- 
sionspræsident. 

ÆLDSTE  GASTLE  H.  MURPHY  er  fornyligt  af  Det  første  Præ- 
sidentskab blevet  beskikket  til  at  præsidere  over  Hawaii  Temp- 
let. Det  vil  blive  Ældste  Murphys  tredie  Mission  til  Hawaii 
Øerne.  Sammen  med  sin  Hustru  udførte  han  en  Mission  paa 
Hawaii  fra  1909  til  1913.  I  1930  blev  han  kaldet  til  at  præsidere 
over  Templet  et  Aar  og  virke  som  Missionspræsident  i  seks  Aar. 
Foruden  de  ti  Aar  han  har  tilbragt  i  Missionsmarken,  har  han 
virket  som  Biskop  og  som  Medlem  af  et  Højraad  i  femten  Aar. 

Olaf  Mortensens  Bogtrykkeri. 


